Un culturist a ajuns la spital după ce a mâncat zeci de monede și magneți
- Emma Cristescu
- 2 martie 2024, 15:31
Un culturist indian a ajuns la spital după ce a înghițit 39 de monede și 37 de magneți. Sportivul a vrut să își îmbunătățească performanțele fără să se gândească la consecințe.
Un culturist din India a ajuns la spital după ce a înghițit 39 de monede și 37 de magneți. Sportivul de 26 de ani a sperat că că zincul o să-i îmbunătățească performanțele. El s-a prezentat la secția de urgență, plângându-se de vărsături și dureri abdominale de mai bine de 20 de zile. Acesta nu putea nici să mănânce sau să se hidrateze.
Un culturist indian a fost operat
Medicii i-au făcut un CT abdominal, care a relevat "o încărcătură imensă de monede și magneți care au provocat blocarea intestinului". Culturistul amator, care credea că "zincul îmi va îmbunătăți performanțele sportive", a fost operat de urgență. Doctorii au explicat, după intervenție, că din stomacul pacientului "au fost recuperate în total 39 de monede, de 1, 2, și 5 rupii și 37 de magneți, sferici, în formă de stea, glonț sau triunghi, potrivit Indiatoday.
Un alt bărbat a înghiţit un kilogram de chei
Un bărbat din Peru, Requelme Abanto Alvarado (34 de ani), a ajuns de urgenţă la spital din cauza unor dureri puternice de stomac. Acesta, care suferă de probleme mentale, a fost internat zilele trecute cu dureri abdominale acute, iar după examinare medicii au constatat că acesta avea sute de chei în stomac.
Ce spun medicii
Requelme a fost supus imediat unei intervenţii chirurgicale, iar medicii au scos din stomacul său peste 900 de grame de chei, monede de diverse mărimi, bucăţi de fier şi un mic cuţit. "N-am mai întâlnit un astfel de caz. Am mai avut pacienţi în stomacul cărora am găsit diverse obiecte, dar atât de multe este într-adevăr neobişnuit", a declarat Dr. Carlos Delgado.
După operație, bărbatul a fost internat timp de șapte zile într-un spital de psihiatrie. Medicii au declarat că acesta se simte bine și că este în afara oricărui pericol. Acesta nu este singura persoană care a ajuns la spital după ce a înghițit numeroase obiecte.